nvidia/miracl-vision huggingface dataset:
James Michael Tyler

James Michael Tyler (28. toukokuuta 1962 Greenwood, Mississippi – 24. lokakuuta 2021) oli yhdysvaltalainen näyttelijä. Hänen tunnetuimmat roolisuorituksensa ovat elokuvassa The Disturbance At Dinner (1998) sekä televisiosarjassa Frendit (1994–2004). Tyler syntyi viisilapsisen perheen nuorimpana lapsena vuonna 1962. Hän oli 11-vuotiaana menettänyt molemmat vanhempansa, ja hän muutti asumaan siskonsa luokse. Tyler kiinnostui vuonna 1984 näyttelemisestä opiskellessaan Clemsonin yliopistossa, mistä hän sai tutkinnon geologiasta. Hän muutti 1988 Los Angelesiin, missä hän työskenteli tuotantoapulaisena ja avustavana leikkaajana. Ennen näyttelijänuraa Tyler oli työskennellyt useissa kahviloissa ja lopulta sai Frendit-sarjassa Guntherin roolin, joka työskenteli kahvilassa. Hänet valittiin rooliin sillä perusteella, että hän osasi käyttää espresso-konetta.lähde? Guntherin ensimmäinen esiintyminen oli Frendien toisessa jaksossa, ja sen jälkeen hänet nähtiin säännöllisesti kaikkina kymmenenä kautena. Frendien lisäksi Tyler näytteli muun muassa sarjoissa Sabrina, teininoita ja Tuho-osasto
Whole Lotta Love

3. 3. 5.  Whole Lotta Love on rockyhtye Led Zeppelinin tunnetuimpia kappaleita. Sen perusriffistä on tullut jonkinlainen klisee, kuten Deep Purplen "Smoke on the Wateristakin". Kappale on julkaistu yhtyeen toisella albumilla Led Zeppelin II vuonna 1969. Kappaleen säveltäjiksi ilmoitettiin Led Zeppelinin jäsenet. Käytännössä se kuitenkin selvästi perustuu tunnetun rhythm and blues -muusikko Willie Dixonin sävellykseen "You Need Love". Led Zeppelin joutui tästä syystä vaikeuksiin Willie Dixonin kanssa ja sai maksaa korvausta. Myöhemmillä julkaisuilla Dixonin nimi on myös lisätty kappaleen säveltäjätietoihin. Tapaus ei ole rockhistoriassa mitenkään ainutlaatuinen: moni muukin tuon ajan rockyhtye merkitsi mustilta bluesartisteilta kopioitujen kappaleiden tekijänoikeuksia omiin nimiinsä. Kyse ei välttämättä ollut pelkästä röyhkeydestä vaan myös siitä, että tekijänoikeuksiin yleensäkin suhtauduttiin tuolloisessa rockmusiikissa nykyistä joustavammin
Papisto

Papisto eli hengellinen sääty on kristittyjen kokonaisuudesta erotettujen, erityisten henkilöiden järjestäytynyt kokonaisuus, joka katolisen kirkon käsityksen mukaan muodostaa kirkon varsinaisen aktiivisen osan, joka on Jumalan asettama ja jolla on erityinen armolahja. Siksi sillä on oikeus välittää kaikkea yhteyttä Jumalan ja ihmisten välillä. Protestanttinen kirkko taas pitää hengellistä säätyä seurakunnallisena opettajistona, joka järjestyksen vuoksi on asetettu opettamaan ja sakramentteja jakamaan. Papisto on yhteiskunnallinen sääty, joka vaikuttaa yhteiskunnassa uskonnon tai yhteisesti tunnustetun arvojärjestelmän kautta. Pappissäädyn merkitys on vaihdellut suuresti historian aikana. Käytännössä papistoa on esiintynyt kaikissa yhteiskunnissa, joista monissa se on ollut osa aristokratiaa verotukseen ja vaikutusvaltaan perustuvien erioikeuksiensa vuoksi.lähde? Alkujaan papiston ja uskonnollisen eliitin valta lienee ollut epämuodollista, mutta nykyään se on monissa yhteiskunnissa myös muodollista. Uskonpuhdistus antoi 1500- ja 1600-luvulla papeille mahdollisuuden avioitua, minkä myötä kasvoikin huomattava pappissääty. Sukunimilaki velvoitti jokaisen papiksi opiskelleen ottamaan itselleen latinan- tai kreikankielisen sukunimen, joka perustui papin kotipaikkaan tai -taloon. Sosiologisessa mielessä teologisen papiston aseman ovat voineet ottaa esimerkiksi jonkin yhteiskunnallisen ideologian edustusmiehet. Papiston edustajasta on, yhteiskuntajärjestelmän mukaan, käytetty esimerkiksi nimitystä pappi, imaami, rabbi, oraakkeli, poppamies tai šamaani.lähde? Kleerus (kreik
Muumilaakson tarinoita

Muumilaakson tarinoita (jap. 楽しいムーミン一家, Tanoshii Mūmin Ikka, ruots. I Mumindalen, engl. Moomin) on vuosina 1990–1992 tehty japanilais-suomalais-hollantilainen animoitu televisiosarja, joka kertoo Tove Janssonin luomien muumien ja heidän ystäviensä seikkailuista Muumilaaksossa. Japanissa tuotettu sarja pohjautuu pääosin Tove Janssonin Muumi-kirjoihin sekä Tove ja Lars Janssonin Muumipeikko-sarjakuviin. Tove ja Lars Jansson toimivat läheisessä yhteistyössä sarjan japanilaisten käsikirjoittajien ja animaattoreiden kanssa. Sarjan tuotti suomalainen Dennis Livson ja hänen hollantilainen tuotantoyhtiönsä Telecable Benelux. Muumilaakson tarinoita synnytti 1990-luvun alussa niin sanotun ”Muumibuumin”, jolloin muumien suosio kasvoi eri puolilla maailmaa ja muumiaiheisten tuotteiden myynti lisääntyi huomattavasti varsinkin Japanissa ja Suomessa. Sarja on edelleen yksi Suomen suosituimpia lastenohjelmia. Kritiikkiä on kuitenkin toisinaan kohdistettu perheystävälliseen konseptiin, jonka katsotaan vääristäneen Tove Janssonin alkuperäistä, filosofisempaa luomusta. Suomessa esitetty sarja Muumilaakson tarinoita koostuu tuotannollisesti kahdesta erillisestä animesarjasta: Alkuperäistä Tanoshii Mūmin Ikka -sarjaa tuotettiin vuosina 1990–1991 yhteensä 78 jaksoa ja Tanoshii Mūmin Ikka: Bōken Nikki -nimistä jatkosarjaa vuosina 1991–1992 yhteensä 26 jaksoa. Sarjan esiosana tuotettiin elokuva Muumipeikko ja pyrstötähti vuonna 1992
Lavasoft

Lavasoft tai Nicolas Stark Computing AB on Saksassa 1990-luvulla perustettu ja sittemmin Ruotsiin siirtynyt ohjelmistoyritys, jonka tunnetuin tuote on Ad-Aware. Yrityksen pääkonttori siirtyi Åsarpista Göteborgiin keväällä 2005. Syksystä 2004 Lavasoftilla on ollut pääkonttoria suurempi osasto Helsingin Ruoholahdessa. Keväällä 2006 yhtiön johto lakkautti koko Suomen toimintonsa. Toimitusjohtajana on Ann-Christine Åkerlund.
Saturnus (jumala)

Saturnus oli roomalaisessa mytologiassa maanviljelyksen ja sadonkorjuun jumala. Roomalaiset ovat mahdollisesti omaksuneet jumalan etruskeilta. Myöhemmin Saturnus samaistettiin kreikkalaisen mytologian Kronokseen. Saturnus kuvataan usein vanhaksi mieheksi, jolla on puujalka ja kädessään viikate. Saturnuksen puoliso oli sadonkorjuun jumalatar Ops. Heidän poikansa puolestaan oli roomalaisten pääjumala Juppiter. Roomalaisen tarun mukaan Saturnus oli paennut Italiaan sen jälkeen, kun Zeus oli ottanut hänen paikkansa kreikkalaisen jumalmaailman valtiaanalähde?. Roomassa Saturnus joutui jakamaan vallan Janiculum-kukkulalta käsin hallitsevan Januksen kanssa. Saturnus itse perusti tarun mukaan Capitoliumille Saturnia-nimisen yhdyskunnanlähde?. Kukkulalta on löytynyt jäänteitä pronssikautisesta asutuksestalähde?. Saturnus oli myös ylijumala Juppiterin isä, jonka tämä syrjäytti valtaistuimelta. Saturnuksen kulttipaikka sijaitsi Roomassa Capitoliumin juurella
Jäänmurtaja Urho

Urho on suomalainen jäänmurtaja. Jäänmurtajaksi ja Suomen valtion edustuslaivaksi rakennettu Urho aloitti kauppalaivojen avustamisen maaliskuussa 1975. Nimensä tämä valmistuessaan Suomen suurin ja vahvin murtaja on saanut kastajansa, presidentti Urho Kekkosen mukaan. Se kuuluu 1970-luvulla rakennettujen vahvojen jäänmurtajien sarjaan, jonka avulla on taattu myös Perämeren satamien ympärivuotinen liikenne. Sarjan ensimmäisenä edustajana valmistui Ruotsin merenkulkuhallituksen Atle syksyllä 1974. Urho ja sen sisaralukset Atle, Frej, Sisu ja Ymer suunniteltiin Wärtsilän Helsingin telakan, Suomen merenkulkuhallituksen ja Ruotsin Sjöfartsverketin yhteistyönä. Uuden jäänmurtajatyypin kulkua jäissä tutkittiin ennakkoon Helsingin Vallilan väestönsuojaan rakennetussa jäädytettävässä koealtaassa, joka oli lajissaan toinen maailmassa. Telakan laatima Urhon suunnitelma lähetettiin kaikille vanhoille murtajille tutkittavaksi. Palautteen vuoksi mm. hyttijärjestelyt ja komentosilta piirrettiin uudelleen moneen kertaan. "Aika onnistunut" on murtajan rakentamista yhdeksän kuukauden ajan valvoneen merikapteeni Tom Artelan mielipide Urhosta.lähde? Artela toimi sittemmin Urhon päällikkönä vuodet 1975–1995
Václav Klaus

Václav Klaus (s. 19. kesäkuuta 1941 Praha) on tšekkiläinen oikeistopoliitikko ja Tšekin tasavallan toinen presidentti. Hänet valittiin presidentiksi helmikuussa 2003 Václav Havelin seuraajaksi, ja helmikuussa 2008 vielä toiselle viisivuotiskaudelle. Vuosina 1992–1997 Klaus toimi Tšekin pääministerinä. Nykyään hänet tunnetaan ulkomailla myös skeptisestä suhtautumisesta Euroopan unioniin ja ihmisen aiheuttamaan ilmastonmuutokseen. Hän on myös kirjoittanut kolmisenkymmentä kirjaa. Klaus opiskeli taloustieteitä ja valmistui vuonna 1963. Hän työskenteli myös Italiassa 1966 ja Yhdysvalloissa 1969. Hän pyrki jatkotutkintoon taloustieteissä, mutta jätti jatko-opinnot kesken ja siirtyi Tšekkoslovakian valtionpankkiin 1970. Václav Klaus ryhtyi täyspäiväisesti politiikkaan vuoden 1989 samettivallankumouksen jälkeen. Kansalaisfoorumin jäsenenä ja myöhemmin puheenjohtajana hänestä tuli valtiovarainministeri
Arthur Tedder

Arthur William Tedder (1. paroni Tedder) (11. heinäkuuta 1890, Glenguin, Stirling, Skotlanti – 3. kesäkuuta 1967) oli brittiläinen ilmavoimien marsalkka ja huomattava komentaja toisessa maailmansodassa. Arthur Tedder syntyi Glenguinissa Skotlannissa. Hän sai koulutuksensa Cambridgen Magdalene Collegessa. Tedder liittyi Dorsetshiren rykmenttiin vuonna 1913, josta myöhemmin siirrettiin Royal Flying Corpsiin vuonna 1916. Hän palveli ensimmäisen maailmansodan aikana Ranskassa vuosina 1915–1917 ja sitten Egyptissä vuosina 1918–1919. Saatuaan viran Kuninkaallisissa ilmavoimissa (RAF) hänestä tuli sen koulutusjohtaja vuosiksi 1934–1936. Ennen toista maailmansotaa hän komensi RAF:n Kaukoidän joukkoja ja oli tutkimuksesta vastaava kenraali ilmailuministeriössä. Toisessa maailmansodassa hän toimi vuodesta 1941 RAF:n Lähi-idän komentajana ja johti liittoutuneiden ilmaoperaatioita Välimerellä ja Pohjois-Afrikassa mukaan lukien Kreetan evakuointi toukokuussa 1941 ja Operaatio Crusader Afrikassa. Pääministeri Churchillin mielestä Tedder oli komentajaksi liian kyyninen, mikä oli vähällä johtaa hänen erottamiseensa
Jumala on kuollut

Jumala on kuollut (saks. Gott ist tot) on Friedrich Nietzschen (1844–1900) laajalti lainattu lausahdus. Se löytyy ensimmäisen kerran hänen teoksestaan Iloinen tiede, sekä osasta 108 (Uusia taisteluja) että osasta 125 (Hullu ihminen). Myöhemmin se esiintyy myös Nietzschen teoksessa Näin puhui Zarathustra (1883–1885). Alkuperäiset tekstit kuuluvat näin: »Buddhan kuoltua näytettiin vielä vuosisatojen kuluessa hänen varjoaan eräässä luolassa – suunnatonta kaameaa varjoa. Jumala on kuollut: mutta koska ihmiset ovat sellaisia kuin he ovat, voi olla vielä vuosituhansien aikana luolia, joissa näytetään hänen varjoansa. – Ja me – meidän täytyy voittaa vielä hänen varjonsakin!»(Iloinen tiede 108) »Emmekö vielä kuule hälinää, joka syntyy, kun haudankaivajat hautaavat Jumalan? Emmekö vielä tunne mätänevän Jumalan hajua? – jumalatkin mätänevät! Jumala on kuollut! Jumala pysyy kuolleena! Ja me olemme hänet surmanneet! Kuinka me lohduttaudumme, me kaikkien murhaajien murhaajat? Pyhin ja mahtavin, mitä maailma on tähän saakka omistanut, on vuodattanut verensä kuiviin meidän veitsiemme alla, – kuka pyyhkii meistä tämän veren?»(Iloinen tiede 125) »Mutta ollessaan yksin Zarathustra puhui sydämelleen näin: ”Voiko se olla mahdollista! Tuo vanha pyhä mies ei ole metsässään vielä kuullut mitään siitä, että Jumala on kuollut!”»(Näin puhui Zarathustra, esipuhe, 2)
Paul Oxley’s Unit

Paul Oxley, lauluUlf Enberg, kitaraKjell Ekholm, bassoNiklas Björkqvist, rummutRob Dominis, kosketinsoittimet Paul Oxley’s RadioUnit 6 Starshape Paul Oxley’s Unit oli 1980-luvun alussa, 1990-luvulla ja vuosina 2014–2019 Suomessa toiminut englantilais-suomalais-yhdysvaltalainen pop- ja rockyhtye. Se oli Suomen suosituin rockyhtye kesästä 1981 syksyyn 1982. Yhtyeen laulusolisti ja lauluntekijä oli manchesterilainen Malcolm Campbell, taiteilijanimeltään Paul Oxley. Alkuaikoina kosketinsoittajana toimi toinen britti, Brian Hammond, joka ei kuitenkaan ollut vielä esikoisalbumilla mukana. Viimeisimmällä kokoonpanolla kosketinsoittajana toimi yhdysvaltalainen Rob Dominis. Paul Oxley eli Malcolm Campbell, 25, saapui Suomeen muutamaksi kesäkuukaudeksi vuonna 1979 tapaamaan suomalaista tyttöystäväänsä, alun perin kotikaupungissaan tapaamaansa au pairia. Studioalalla työskennellyt britti pääsi äänimieheksi tammisaarelaiseen The Basement Band -yhtyeeseen. Yhtyeen jäsenet olivat suomenruotsalaiset Ulf Enberg (kitara), Kjell Ekholm (basso), Janne Romberg (rummut) ja Björn Åkerberg (kosketinsoittimet). Muusikoiden huomattua, että Campbell osasi myös laulaa, häntä pyydettiin yhtyeen jäseneksi. Malcolm Campbellin nimi oli kuitenkin suomalaisjäsenille vaikea lausua, joten Campbell keksi helpommin lausuttavan taiteilijanimen Paul Oxley. Aluksi nimellä Paul Oxley’s Radio toimineen yhtyeen julkaistessa tuplasinglensä ”Another Heartbreak / The Judge and the Jury” vuonna 1980, Oxley oli kuitenkin jo palannut Englantiin. ”Another Heartbreak” sai mukavasti radiosoittoa, nousten lopulta listaykköseksi
Kytäjä Golf

Kytäjän golfkenttä on Hyvinkäällä Kytäjän kylässä Kytäjärven rannalla sijaitseva laaja golfkenttä. Kentällä on kaksi 18 reiän rataa. Kentän on suunnitellut kanadalainen arkkitehti Thomas McBroom. Täten kentät ovat pohjoisamerikkalaistyylisiä. Kytäjän kentät ovat näyttäviä, voimakkaasti muotoiltuja, ja niiden väylät ovat leveitä. Kytäjän kentät kuuluvat niihin harvoihin suomalaisiin kenttiin, jossa bunkkeri-hiekka on valkoista. Ensimmäinen kenttä on ns. "South East" -kenttä. Toinen on elokuussa 2004 avattu "North West" -kenttä. Klubirakennuksen, pinta-alaltaan noin 1 500 m², on suunnitellut arkkitehtitoimisto Pääsky ja Siistonen Oy. Sisustuksen on suunnitellut arkkitehti Eeva Kokkonen. Golf World -lehti nosti Kytäjän yhdeksi Euroopan 50:stä parhaasta ja Pohjois-Euroopan parhaaksi golfresortiksi vuonna 2024
Tuomas Vimma

Tuomas Vimma, oikealta nimeltään Kusti Miettinen, (s. 20. huhtikuuta 1979 Braunau am Inn, Itävalta) on suomalainen kirjailija ja käsikirjoittaja, jonka esikoisteos Helsinki 12 herätti huomiota kuvauksellaan 1990-luvun lopun uusmediamaailmasta. Helsinki 12 oli myyntimenestys yli 15 000 kappaleen myynnillään, ja se oli ehdolla Helsingin Sanomain kirjallisuuspalkinnon saajaksi. Teos voitti Akateemisen Kirjakaupan myydyimmän esikoiskirjan palkinnon. Vimman seuraava kirja Toinen kertoo humoristisesti nuoren esikoiskirjailijan hullusta vuodesta. Vimma on asunut Helsingin Punavuoressa, johon myös hänen kirjansa sijoittuvat. Vimma seurasi kustannustoimittajaansa Otavalta Gummerukselle syksyllä 2007. Gummeruksen syksyllä 2008 julkaisema Gourmet päättää Vimman Helsinki-trilogian. Kirja kertoo ranskalaisen kulinaristisuvun Helsingissä asuvasta hulttiopojasta, joka pyrkii kapinoimaan sukunsa häneen kohdistamia odotuksia vastaan nauttien kuitenkin samaan aikaan suvun huomattavan varallisuuden mahdollistamasta elämäntavastaan. Vimman neljäs romaani Raksa ilmestyi lokakuussa 2011. Kirja kertoo suomalaisesta korjausrakentamisalasta ja siitä kuinka hyväuskoisia höynäytetään
Tulovero

Tulovero tarkoittaa tuloista perittävää veroa. Suomessa tulovero jakautuu yksityishenkilöillä ansiotuloista ja pääomatuloista perittäviin tuloveroihin. Yhteisöt maksavat tuloistaan yhteisön tuloveroa. Tuloverotusta varten on annettava veroilmoitus. Kokonaisnettotuloihin perustuva verotus on historiallisesti katsoen varsin uutta. Nettotuloon perustuvan tuloverotuksen lähtölaukauksena pidetään vuoden 1799 tilapäistä veroa Isossa-Britanniassa Napoleonia vastaan käydyn sodan rahoittamiseksi. Tuloverotus alkoi vakiintua osaksi verojärjestelmiä 1800-luvun puolivälissä sen jälkeen, kun tuloverotus otettiin pysyvästi käyttöön Englannissa 1842. Yhdysvalloissa tulovero otettiin käyttöön sisällissodan aikaan Unionissa, jossa silloinen valtiovarainministeri Salmon P. Chase määritteli yli 800 dollarin tuloihin 3 % tuloveron. Vanhimmissa tuloveroissa eri tulolajeja kohdeltiin usein eri tavoin. Ylimmät verokannat olivat usein 5–10 prosentin luokkaa. Britannian vuoden 1842 schedular tax -verossa verokanta riippui tulolajista, joita olivat mm
Maan magneettikenttä

Maan magneettikenttä on maapalloa ympäröivä kaksinapainen magneettikenttä, joka ulottuu useita kymmeniä tuhansia kilometrejä avaruuteen magnetosfäärinä. Maan magneettikenttä aiheutuu Maan ytimen nestemäisen ulko-osan virtauksissa ja pyörteissä liikkuvista sähkövarauksista. Magneettikenttä on dipolikenttä, mutta mukana on myös multipolikenttiä. Näiden lisäksi yksi prosentti on ulkosyntyistä, lähinnä Auringon aiheuttamaa kenttää. Maan magneettikenttä on muuttuvainen ja vaihtaa napaisuuttaan keskimäärin kolme kertaa miljoonassa vuodessa. Maan magneettikenttä suojaa Maata aurinkotuulta vastaan ja ohjaa Auringosta tulevia hiukkasia napa-alueille, missä ne aiheuttavat revontulia. Magneettikenttää ja muita Maan magneettisia ilmiöitä tutkiva tieteenala on geomagnetismi. Maan muinaista magneettikenttää tutkii paleomagnetismi. Maan magneettikenttä alkaa maapallon nestemäisessä ulkoytimessä 2 900–5 100 kilometrin syvyydessä, missä syntyy miljardien ampeerien suuruisia sähkövirtoja. Niiden aiheuttama magneettikenttä ulottuu maapallon ulkopuolelle kauas avaruuteen. Maapallon ytimen dynamo on monimutkainen itseään ylläpitävä prosessi. Siinä toisiaan ruokkivat sähköä johtavan nesteen pyörteinen virtailu, nesteessä kulkevat sähkövirrat ja niihin liittyvä magneettikenttä
Atal Bihari Vajpayee

Atal Bihari Vajpayee (hindiksi अटल बिहारी वाजपेयी, Aṭal Bihārī Vājpeyī, 25. joulukuuta 1924 Gwalior, Madhya Pradesh – 16. elokuuta 2018) oli intialainen poliitikko, joka on toiminut maansa pääministerinä kahteen otteeseen, ensin vuonna 1996 ja toistamiseen 13. lokakuuta 1998 – 19. toukokuuta 2004. Vajpayee edusti hindunationalistista Intian kansanpuoluetta ja on puolueen merkittävin vaikuttaja. Hän on vaikuttanut Intian parlamentissa vuodesta 1957. Intiassa opintonsa suorittanut Vajpayee tunnetaan myös runoilijana, sillä hän on julkaissut runokokoelman. Vajpayee oli naimaton, mutta hänellä on kaksi adoptoitua tytärtä.
Qatar Airways

Qatar Airways (arab. القطرية‎, al-Qaṭarīya) on vuonna 1993 perustettu Qatarin kansallinen lentoyhtiö. Yhtiön solmukohtana toimii maan pääkaupungissa Dohassa sijaitseva Hamadin kansainvälinen lentoasema, josta lentoyhtiö lentää maailmanlaajuisesti yli 150 kohteeseen Aasiassa, Afrikassa, Euroopassa, Pohjois- ja Etelä-Amerikassa sekä Oseaniassa yli 250 lentokoneellaan. Qatar Airways Group työllistää kokonaisuudessaan yli 45 000 ihmistä, joista 32 000 työskentelee suoraan Qatar Airwaysin lentotoimintojen palveluksessa. Lentoyhtiö on ollut osa lentoyhtiöallianssi Oneworldia lokakuusta 2013 lähtien, ollen samalla ensimmäinen ja ainoa lentoallianssiin kuuluva lentoyhtiö Persianlahden kolmesta suuresta lentoyhtiöstä. Vuonna 2017 Qatar Airways kuljetti noin 38 miljoonaa matkustajaa. Lentoyhtiö aloitti lennot Helsinki-Vantaalle lokakuussa 2016. Reitillä on lähes koko vuoden ajan kaksi päivittäistä lentoa, joita lennetään sekä laajarunkokoneilla että kapearunkokoneilla. Vuonna 2018 Dohan ja Helsinki-Vantaan välillä kulki Finavian tilastojen mukaan 206 713 matkustajaa. Qatar Airways perustettiin marraskuussa 1993 ja lentotoiminnot käynnistettiin vuonna 1994. Vuonna 1995 lentoyhtiöllä oli noin 75 työntekijää ja kaksi Airbus A310 -lentokonetta, joilla lennettiin pääosin kohteisiin Lähi-idässä ja Aasiassa. Vuosien 1995 ja 1996 aikana lentoyhtiö hankki omistukseensa ensimmäiset Boeingin laajarunkokoneet hankkimalla kaksi käytettyä Boeing 747 -lentokonetta
Kari Hakala

Kari Lasse Olavi Hakala (s. 18. marraskuuta 1954 Pori) on suomalainen televisio- ja teatterinäyttelijä, ohjaaja, teatterinjohtaja, linja-autonkuljettaja ja yrittäjä. Hakala näytteli televisiosarjassa Metsolat Annikki ja Antti Metsolan poikaa Erkki Metsolaa.lähde? Hakala on saanut koulutuksensa Tampereen yliopiston näyttelijäntyönlinjalla, josta hän valmistui 1977teatteritaiteen maisteriksi. Hän on tehnyt teatterityötä muun muassa Hämeenlinnassa, Lahdessa ja Tampereella sekä KOM-teatterissa. Hän on esiintynyt myös Raatikossa. Vuodesta 1985 Hakala on ollut freelancer-näyttelijä, -tuottaja ja -ohjaaja. Hän on työskennellyt muun muassa Kansan Raamattuseurassa ja johtanut Teatteri Albaa, jonka tarkoituksena oli tehdä teatteria, jossa olisi vahva kristillinen sanoma ja arvolataus. Alban Hakala jätti 1993.lähde? Hakala esitti pitkään näytelmää Markuksen evankeliumi, joka on kolmetuntinen yhden miehen monologi. Paavo Liskin ohjaamassa näytelmässä Hakalalla oli kaikkiaan 77 roolia
Birmingham City FC

Birmingham City Football Club (lempinimi: Blues) on 1875 perustettu birminghamilainen jalkapalloseura. Aiemmin seuran nimi on ollut Small Heath ja Birmingham Football Club. Birmingham pelaa Englannin ykkösliigassa, jonne se putosi keväällä 2024. Seuran paikallisvastustaja on Aston Villa FC. Birmingham Cityn ja Aston Villan välisiä otteluita kutsutaan Second City derbyksi. Birmingham City on pelannut pääasiassa Englannin korkeimmalla ja toiseksi korkeimmalla sarjatasolla. Seuran paras sijoitus on kuudes vuodelta 1956. Birmingham on voittanut liigacupin kahdesti, viimeisimpänä voittamalla Wembleyllä 2011 Arsenalia vastaan sekä päässyt kahdesti finaaliin FA Cupissa ja Messucupissa. Birmingham Cityn perusti joukko kriketin pelaajia vuonna 1875. Seuran alkuperäinen nimi oli Small Heath Alliance. Vuonna 1885 siitä tuli ammattilaisseura 1885 ja kolme vuotta myöhemmin siitä tuli ensimmäinen yhtiömuotoinen jalkapalloseura. Small Heath pelasi 1889–1892 Football Alliance -sarjassa
Hymnologia

Hymnologia eli virsioppi on käytännöllisen teologian haara, joka tutkii virsihistoriaa, virsiteoriaa, muuta hartauksissa käytettyä laulurunoutta ja virsien sekä laulujen sävelmiä. Virsihistorian osalta tieteenala keskittyy etenkin virsien syntyyn ja kehitykseen. Virsiteoria sisältää virsille kuuluvien ominaisuuksien analyysin.
Stanley Baldwin

Stanley Baldwin, jaarli Baldwin of Bewdley, KG, PC (3. elokuuta 1867–14. joulukuuta 1947) oli Yhdistyneen kuningaskunnan pääministeri kolmeen eri kertaan: toukokuu 1923–tammikuu 1924, marraskuu 1924–kesäkuu 1929 ja kesäkuu 1935– toukokuu 1937. Baldwin oli kotoisin Bewdleysta, Worcestershiresta. Hän kävi Harrow Schoolia ja Trinity Collegea Cambridgen yliopistossa, josta hän suoritti tutkinnon historiassa, jonka jälkeen hän ryhtyi perheyrityksen tehtäviin. Vuonna 1906 hän oli ehdokkaana parlamenttiin Kidderminsteristä, mutta hävisi konservatiivien vastaisessa äänivyöryssä. Vuonna 1908 hän seurasi edesmennyttä isäänsä Bewdleyn edustajana parlamenttiin. Ensimmäisen maailmansodan aikana hän toimi konservatiivien johtajan Andrew Bonar Lawin edustajana parlamenttiin (Parliamentary Private Secretary) ja nimitettiin 1917 nuoremman ministerin asemaan valtio­varain­ministeriöön. Hän haki rikkailta lahjoituksia Britannian sotavelan maksamiseen, erityisesti kirjoittamalla nimimerkillä "FST" The Timesiin. Henkilökohtaisesti hän lahjoitti viidenneksen omasta omaisuudestaan. Vuonna 1921 hänet otettiin hallitukseen kauppajohtokunnan johtoon (President of the Board of Trade). Vuoden 1922 lopulla konservatiivipuolueen sisällä tyytymättömyys hallituskoalitioon David Lloyd Georgen liberaalipuolueen kanssa kasvoi
Lijepa naša domovino

Lijepa naša domovino (”Meidän kaunis kotimaamme”) on Kroatian kansallislaulu. Se toimi vuodesta 1972 Jugoslavian federaatioon kuuluneen Kroatian sosialistisen osavaltion kansallislauluna, ja maan itsenäistyessä 1991 siitä tuli itsenäisen Kroatian kansallislaulu. Laulun sanoitti kroaattirunoilija Antun Mihanović. Mihanovićin runo julkaistiin nimellä ”Horvatska domovina” (”Kroatialainen kotimaa”) vuonna 1835. Laulun sävelsi sotilas Josip Runjanin vuonna 1846. Toisten lähteiden mukaan sävel on otettu Gaetano Donizettin laulusta ”Lucia di Lammermoor”. Musiikinopettaja ja säveltäjä Vatroslav Lichtenegger sovitti laulun sen nykyiseen muotoon 1891. Samana vuonna se esitettiin ensi kertaa Kroatian kansallislaulun asemassa nimellä ”Lijepa naša” (”Meidän kaunis”). Kroatiankielisillä alueilla laulua käytettiin kansallislauluna jo Itävalta-Unkarin kaksoismonarkian aikana, ja se soitettiin niillä aina välittömästi keisarihymnin perään. Laululla oli virallinen asema myös sotienvälisenä aikana Jugoslavian kuningaskunnassa, ja saksalaismiehityksen aikana sitä käyttivät sekä fasistisen Ustaša-liikkeen johtama Kroatian valtio että sitä vastaan taistelevat partisaanit. Vapaa käännös Historiallisen ja poliittisen kehityksen myötä laulun sanat ovat vaihdelleet, erityisesti sen kolmannessa säkeistössä. Mihanovićin alkuperäisessä runossa rakkauden kohteena on dom (koti, kotiseutu), ei suinkaan narod (kansakunta)